Thorunn Egilsdottir

D'Thorunn Egilsdottir, meeschtens einfach Thorunn genannt, gebuer den 3. Mäerz 1975 an der Stad Lëtzebuerg, ass eng islännesch-lëtzebuergesch Kënschtlerin. Se huet als Model, Tëleepresentatrice, Schauspillerin, Radiopresentatrice a Sängerin geschafft.

 Hiert Liewen 
D'Thorunn ass 1975 zu Lëtzebuerg als Kand vun islänneschen Eltere gebuer an 1989 mat hiren Elteren zeréck an Island gaangen, wou si hire Lycée fäerdeggemaach huet an niewebäi och eng kleng lokal Gesankscarrière ugefaangen huet. 1996 ass se op Aix-en-Provence geplënnert, fir do Literatur ze studéieren, an duerno als Manager a Privatbanken ze schaffen. Dat huet hir schlussendlech awer net wierklech zougesot, a sou huet se bei engem RTL-Casting matgemaach, bei deem se fir déi lëtzebuergesch Televisoun entdeckt gouf (RTL Boulevard, 20vir, The One...). No siwe Joer bei RTL ass se bei de Groupe Saint-Paul gewiesselt, wou se haaptsächlech als Speakerin um DNR, zum Beispill an den Emissioune City-Brain a Friday Punch schafft, a Lifestyle-Artikele fir den Télécran schreift.wort.lu: Thorunns Sendung jetzt auf Englisch (13. Oktober 2011; gekuckt de 27. Oktober 2013)

Als Model huet d'Thorunn zu Lëtzebuerg ënner anerem fir d'Entreprise Lampertz, Optique Himmes, Toyota an d'Fortuna Bank Reklamm gemaach.

2008 ass d'Thorunn hallefzäiteg op Berlin geplënnert fir mat hirem Liewenspartner u musekaleschen a publizistesche Projeten ze schaffen. Am Mäerz 2010 huet déi däitsch Boulevardpress wéinst enger méiglecher Liaisoun mam Schauspiller Til Schweiger kuerzzäiteg Intressi un hir gewisen, mä am Juli 2010 huet si sech mam dänesche Kulturjournalist Thomas Schoos a Schottland bestuet.bunte.de: Flirtet er mit dieser Blondine? (23. Mäerz 2010; gekuckt de 27. Oktober 2013wort.lu: Thorunn unter der Haube (9. Juli 2010; gekuckt de 27. Oktober 2013)

2011 huet d'Thorunn, zesumme mat hirem Mann an dem Zeechner Marc Angel-Romera ("Mangro") de Kannercomic Pelle Svensson und die Republik der Tiere mat enger Oplo vun 3.500 Stéck op Franséisch an Däitsch erausbruecht, an ass Mamm ginn.lessentiel.lu: Thorunn geht unter die Comic-Autoren (4. Oktober 2011; gekuckt de 27. Oktober 2013)luxprivat.lu: 23.08.2012 / Thorunn Egilsdottir - Nach Babypause erfolgreich wie nie  (gekuckt de 27. Oktober 2013) D'Joer drop huet si fir d'éischt fir déi däitsch Autosendung Motorvision on Tour geschafft.wort.lu: Thorunn gibt jetzt Gas (9. Mäerz 2012; gekuckt de 27. Oktober 2013) Am Hierscht 2013 huet d'Thorunn un der drëtter Staffel vun der däitscher Castingshow The Voice of Germany deelgeholl, wou si virun der Halleffinal erausgewielt gouf.klatsch-tratsch.de: “The Voice”: Alles über Thorunn Egilsdottir, die Waschbärenfrau (19. Oktober 2013; gekuckt de 27. Oktober 2013)wort.lu: Thorunn scheidet bei „The Voice“ aus (6. Dezember 2013; gekuckt den 13. Dezember 2013)

2014 huet d'Thorunn mat dräi Museker ënner dem Numm When 'Airy Met Fairy d'EP mam selwechten Numm opgeholl.tonschulz.de: Thorunn Egilsdottir & Band (22. Februar 2014)

 Filmographie 
 La Revanche, 2004, Regie: Andy Bausch
 Autobahnraser, 2004, Regie: Michael Keusch
 House of Boys, 2009, Regie: Jean-Claude Schlim

 Discographie 

Als Solokënschtlerin 

 Albumen: 
 2006: The Moment in Between 
 2008: Superfishreality 
 2010: The Jar

 Singelen: 
 2003: Complicated
 2006: Bandits
 2006: The Moment in Between
 2007: Planet of Happiness
 2007: One Day (zu Gonschte vun der Fondation du Grand-Duc et de la Grande-Duchesse)
 2008: Lovestory
 2009: Ghost
 2012: Gone, Gone, Gone
 2012: Labyrinth of Love
 2013: The Scientist

 Als When 'Airy Met Fairy 
EP
 2014: When 'Airy Met Fairy

 Als Gaaschtsängerin 
 2007: The Luscious Ladies Project (Album)
 2008: Bandits (Single vu SixPax)
 2009: Libero come Erminio (Album vum Cico)

 Um Spaweck 

Kategorie:Dammemannequinen
Kategorie:Lëtzebuergesch Sänger
Kategorie:Lëtzebuergesch Filmschauspillerinnen
Kategorie:Televisiounsmoderateuren
Kategorie:Gebuer 1975